**Οι τέσσερις εποχές**

Είμ’ η Άνοιξη. Και να

της χαράς τα τραγούδια.

Τους κάμπους, τα βουνά

τα κεντώ με λουλούδια.

Και φέρνω τα πουλιά

να χτίσουν φωλιά.

Καλοκαίρι είμ’ εγώ.

Σας χαρίζω σιτάρι.

Το ροζάκι τρυγώ,

που το λες κεχριμπάρι!

Παιδιά στη χλωρασιά

χαρείτε τη δροσιά.

Φθινόπωρο είμ’ εγώ.

Να κι ο τρύγος τελειώνει.

Συννέφιασμα γοργά.

Στο καλό, χελιδόνι.

Σας φέρνω εγώ ξανά

το γέρο καστανά.

Εγώ ‘ μαι η χειμωνιά.

Φωτιές σκορπά η γωνιά

και η γιαγιά παραμύθια.

Χριστούγεννα γιορτές

 σας φέρνω γελαστές.

Στέλιος Σπεράντσας

Του Χειμώνα το πεσκέσι

Κρέμα παγωτό, κ*αϊ*μάκι,

πέφτει χιόνι και χιονάκι.

Μες σε κρύσταλλο χωνάκι

πάρε κόσμε και κοσμάκη.

Του χειμώνα το πεσκέσι

σε ποιόν, τάχα δεν αρέσει!

Λεβεντιά παγωτατζήδες

οι χιονάνθρωποι που είδες.

Παγωτό σ΄ όλους πουλάνε

κι ούτε χρήματα ζητάνε.

Ει ν’ ομίχλη το ψυγείο

ζέστη απ’ έξω, μέσα κρύο.

Κρέμα παγωτό, καϊμάκι

πάρε κόσμε και κοσμάκη.

Πάρε πριν το μετανιώσουν

οι χιονάνθρωποι και λιώσουν.

Πάρε πριν γενεί νεράκι

του χειμώνα το χιονάκι.

      Ρένα Καρθαίου